પેટ્રોલિયમ પેદાશોના છાસવારે થતા ભાવવધારાની ટીકા તેનો ઉપયોગ કરનારા કરે એ સમજાય પરંતુ આજે તો પંપ પર પેટ્રોલ પુરનારા ભાઈએ પણ તેની ટીકા કરી. થયું એવું કે લિટરે રૂપિયા 73/-ના ભાવનું 4 લિટર પેટ્રોલ બજાજ સુપર સ્કુટરમાં ભરાવતા બિલ થયું રૂપિયા 292/-. પંપમેનની ઉતાવળ એવી કે બિલના ઉપરના બે રૂપિયા હું ચુકવું તે પહેલા રૂપિયા 71/-ના જૂના ભાવે ગણતરી કરીને મને પાંચ રૂપિયા પરત આપ્યા. મેં ગણતરી કરીને સમજાવ્યું ત્યારે એ ભાઈએ કહ્યું કે, 'વારંવાર ભાવ વધ્યા કરે છે એટલે યાદ રહેતું નથી અને અમારા જેવા જિંદગી ધરીને વાહન નહીં વાપરનારા પણ પેટ્રોલના ભાવમાં આ રીતે દંડાઈ જાય છે.' અસ્તુ.